Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 95

2. c) pontjában felsorolt speciális végzettségű szakemberek közül a felzárkóztató oktatást szervező szakiskolákban kell foglalkoztatni: pszichológust, fejlesztő pedagógust, szociálpedagógust, felzárkóztató oktatásban részt vevő tanulócsoportonként legalább 0,5 fő/szakembert; és szabadidőszervezőt létszámhatártól és hatályba lépéstől függetlenül.” Ezek a szakemberek közreműködnek a tanulási utak sajátos, komplex támogatásában, ami a hagyományos elemeken túlmutató oktatás-nevelés-képzés rendszerszemléletének megfelelő. A reintegráláshoz nélkülözhetetlenek. Jelenlegi hiányuk jelentősen hozzájárul a magas lemorzsolódáshoz. Nem elegendő e szakemberek speciális szakmai szolgáltatások és szakszolgálatok igénybe vételével történő biztosítása (külső hálózat), mert a tanulók „hiányai” nem tűrik a várakoztatást, a segítség mindig sürgős, és nem ők keresik azt általában, hanem az iskolának kell felkínálni a tanítás-tanulás rendszerébe beépítetten. 2006/79/II. szám 1.2. A szakképzést előkészítő évfolyamon a tanulókkal foglalkozó pedagógusoktól elvárt szemlélet és kompetenciák A pedagógiai szemlélet jellemzője a tanulóközpontúság, nevelésfilozófiai elemei: tolerancia, empátia, nyitottság, előítélet-mentesség, elfogadó attitűd, pozitív értékrend. A szakképzést előkészítő évfolyamon oktató-nevelő pedagógusoktól elvárható kompetenciák megfogalmazása segíthet eldönteni a pedagógusnak, a vezetőnek, vállalja-e a pedagógus, alkalmas-e a pedagógus az adott feladatra: Kompetenciaterület Elvárások

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes